Damheñvel eo eus ar skolioù-meur a vez aozet e-pad an hañv gant ar strolladoù politikel. Damheñvel eo eus al labour a veze kaset da benn gant ar J.A.C. pe ar J.O.C. er chañtved paseet. Savet eo bet « Skol-veur Yaouankiz Breizh » da sikour ar re yaouank den em rentañ kont eus ar pezh a chellont degas do bro, ha sikour anezho da vont war-raok. Etre 150 ha 200 den yaouank a vez degemeret bep bloaz e-pad pevar devezh war dachenn Kerampuilh e Karaez. « Me gav din eo kalz ! » eme Aurélie Le Brun. « Neo ket aes gouestlañ tri pe bevar devezh dur skol-veur e-giz-se, e-pad ar vakañsoù, pe vezer war e studioù, ha pa vez arnodennoù da brientiñ. »